Shirley Hodgson

Shirley Victoria Penrose Hodgson (Londres, Erresuma Batua, 1945eko otsailaren 22a) britainiar genetista da.

 Bizitza 
Hodgson-ek  Somerville College -n ikasi zuen, Oxforden.  

BSc [Zientzia gradua] BM [Medizina gradua] BC[Komunikazio gradua] DM [Medikuntza doktorea] D (Obst) [Obstetrizia diploma] RCOG [Royal College of Obstetricians and Gynaecologists] FRCP[Fellowship of the College of Physicians and Surgeons: Mediku eta zirujauen elkarguaren kidea ] DCH[Diploma in Child Health, Haur osasun diploma] FRSB[Fellowship of the Royal Society of Biology: Biologiako Errege Elkarteko kidea.] 

 Lan ibilbidea 
Bere ibilbidea pediatra bezala hasi zuen. General Practitioner GP [Mediku orokor ohiko baldintza mediko guztiak tratatzen dituzte eta pazienteak ospitaleetara eta beste zerbitzu mediko batzuetara bidaltzen dituzte tratamendu urgentea eta espezializatua jasotzeko] gisa lan egin zuen, gero Guy's Hospital-en genetika klinikoan locum [Locum medikua aldi baterako eginkizun bat betetzen duen mediku profesionala da, beste mediku baten absentziagatik edo zentro mediko batek aparteko laguntza behar duelako; bere eginkizunek, askotan, lanaldi osoko mediku baten ohiko zereginak betetzen dituzte.] gisa aritu zen, gaia "ezin erakargarriagoa" iruditzen zitzaiola esanez. Genetikako Senior Erregistratzailea izan zen South Thames (East) Regional Genetics Centre-n eta Ohorezko Senior Erregistratzailea Hammersmith Ospitalean, London-en, 1983tik 1988ra; gero Addenbrooke's Ospitaleko Genetista Aholkularia 1988tik 1990era. 1990eko hamarkadan, minbiziaren genetika eskualdeko zerbitzua zuzendu zuen Guy's eta St Thomas' ospitalean.

Minbiziaren Genetikako irakaslea da London-eko St. George's Unibertsitatean 2003. urteaz geroztik. Hodgson, bertoko minbiziaren genetikaren irakasle emeritoa da.

Bere ikerketa translazionala izan zen, minbiziaren aurretiko jarreraren alderdi hereditarioak ikertuz. Hainbat liburu argitaratu ditu, eta horietako bat da "A Practice Guide to Human Cancer Genetics", laugarren edizioa. Nazioarteko ikerketetan parte hartzen du, aholkularitza genetikoko ikastaroak garatzen ari da Indiako eta Txinako lankideekin lankidetzan, eta Namibiako medikuntza eskolako curriculum berria ezartzen lagundu du.

Hodgson Lionel Penrose eta bere emazte Margaret Leathes-en alaba eta John Beresford Leathes fisiologoaren biloba da. Oliver, Sir Roger eta Jonathan Penrose hiru anaia zaharragoak ditu. Humphrey Hodgson-ekin ezkondu zen 1971n.

Medikuen Errege Elkargoko kidea da eta Biologiako Errege Elkarteko kidea.

 Lanak 
Hodgson paper akademiko askoren eta hainbat libururen egilea da, besteak beste:

  Hodgson, Shirley V.; Foulkes, William D.; Eng, Charis; Maher, Eamonn (2013).  A Practical Guide to Human Cancer Genetics.  Springer Science & Business Media. [Giza minbiziaren genetikari buruzko gida praktikoa. Springer Zientzia eta Enpresa Media]
  Foulkes, William D.; Hodgson, Shirley V. (1998). Inherited Susceptibility to Cancer: Clinical, Predictive and Ethical Perspectives.  [Minbiziarekiko heredatutako sentikortasuna: ikuspegi klinikoak, prediktiboak eta etikoak.]  Cambridge University Press.
  Haites (2002).  Patrick J. Morrison; Shirley V. Hodgson; Neva E. (eds.)   Familial breast and ovarian cancer: genetics, screening and management.  [Familiako bularreko eta obulutegiko minbizia: genetika, baheketa eta kudeaketa.]  Cambridge University Press.

 Erreferentziak 

 Kanpo estekak 
 Roger Penrose, Shirkey Hodgsonaren neba: Roger Penrose Wikipedia askean 

Kategoria:Gizabanako biziak
Kategoria:Genetikalariak
Kategoria:Britainia Handiko emakumeak
Kategoria:Erresuma Batuko zientzialariak
Kategoria:Oxford Unibertsitateko ikasleak
Kategoria:Erresuma Batuko genetikalariak